شعر رطيطب وبلا بروشينغ ولا وصفات ولا زيوت دخلي و تعرفي البنات ها واحد السلام و عليكم عرفتو من زمان وانا باغا نكتب هاد الموضوع و غير شي مسائل كيشدوني ههههه عرفتو هاد القضيه شعرك رطيطب بلا بروشينغ بلا وصفات ولا خلطات بلا زيوت عرفتو فاش كنت كنقرا في ليچéي كانت واحاد البنت كتقرا معاي شعرها غزآآل و حرير بحال هادوك اللي كيشطحو في قناة غنوه وسولاتها وحاد البنت قاتلها ناري نتي شعرك طويل و كل مره كتديري لو بروشينغ مكيعييكش قاتلها شكون قاليك انا كندير بروشينغ قاتلها عرفتو اش كدير مللي تعومي وتغسلي شعرك وهو مازال سارد فازك دهنيه بالزيت اللي كتستعملي او لا السيروم و وجدي وحاد زيف ديال حياتي اولا غير الزيوفا اللي كنشدو بيهم في الدار او الحمام و ديري برمه فيها شويه ديال الماء وفوق منها كسكاس وسرحي فوق من الكسكاس الزيف اللي غتشدي بيه المهم تقدري تستعملي اي حاجه من غير البرمه و الكسكاس باش تبخري الزيف تخلي الماء يغلى فوق النار و يطلع البخار في الزيف غيرجع سخووون و حذآاري الجناب ديال الزيف على البوطه وحاد المره غفلت عليها و تحرقولي الجناب د الزيف هههه ومازال جديد هههههه المهم مللي يتبخر و يسخن دوري باتشا لشعرك او العمليه و حزمي بالزيف الى بغيتي حتا دوز مده و قلبي باتشآ على الجهه الاخرى و غتشوفي شعرك كيف غيخرج بحال الى دايرا بروشينغ شعر ناعم و رطيطب و غزآآآال انا الى رشقاتلي كنديرها و الشعر كيخرج كيحممق. نتمنى تعجبكم الفكره و متنساونيش من الدعاء